[{"text_idx": "#000000", "text": "Ukrainoj rakontas pri la milito, sed ankau\u0306 pri la evoluo de la lando dum 30 jaroj de sendependo. Kial Ukrainio ne estas Rusio?"}, {"text_idx": "#000001", "text": "Ukrainio vekig\u0302as. Same la rifug\u0302intoj dormantaj en longaj vicoj de litoj en la futurisma spacveturilo el griza metalo, Arena Lviv. La stadiono estis konstruita por la Eu\u0306ropa c\u0302ampionado pri futbalo en 2012. La iama luksa restoracio nun estas amaslog\u0302ejo por militaj rifug\u0302intoj."}, {"text_idx": "#000002", "text": "La 24-jara Anna el Nikopol log\u0302as en unu el la iam kostaj log\u0302ioj kun siaj du filinoj."}, {"text_idx": "#000003", "text": "\u2013 Mi volas hejmen. Mi ploris tutan tagnokton kiam mi venis c\u0302i tien. Putin volas regi la tutan mondon, li diras ke li volas liberigi nin de io, sed mi volas nur ke c\u0302io c\u0302i finig\u0302u, ke ni vivu kiel antau\u0306e."}, {"text_idx": "#000004", "text": "C\u0302i tiu estas rakonto pri Anna kaj multaj aliaj ukrainioj, kiuj volas nur vivi pace, ne esti \u201dliberigataj\u201d de Rusio. C\u0302i tiu estas ilia rakonto pri la estig\u0302o de la sendependa Ukrainio, ekde la granda eksplodo en C\u0302ernobilo tra la orang\u0302okolora revoulcio en 2004, la dua revolucio en 2014 g\u0302is la milito en 2022."}, {"text_idx": "#000005", "text": "C\u0302i tiu estas ankau\u0306 libro pri tio, kiel kaj kial Ukrainio ne estas Rusio. Kiel okazis, ke en Ukrainio oni havas liberajn elektojn kaj amaskomunikilojn, dum en Rusio la popolo neniam povis forelekti malpopularajn potenculojn."}, {"text_idx": "#000006", "text": "C\u0302i tiu estas libro pri Ukrainio kaj ukrainoj, ne pri la milito de Rusio kontrau\u0306 Ukrainio. Sed en Ukrainio la milito c\u0302eestas c\u0302ie, kaj same en c\u0302i tiu libro. C\u0302iuj ukrainoj, kiuj aperas en la libro, estis rekte tus\u0302itaj de la milito. La plej multaj devis forlasi sian hejmon. Kelkaj povis reveni, aliaj dau\u0306re ne scias, kien iri."}, {"text_idx": "#000007", "text": "Trovebla en multaj retaj librovendejoj per la isbn-kodo 9781595694522"}, {"text_idx": "#000008", "text": "Anna el Nikopol: \u2013 Mi volas reiri hejmen. Kiam mi venis c\u0302i tien, mi ploris tutan tagnokton. Putin volas regi la tutan mondon, li diras, ke li liberigos nin de io, sed mi volas nur ke c\u0302i tio finig\u0302u, ke ni povu vivi kiel antau\u0306e."}, {"text_idx": "#000009", "text": "Eduard el Mariupol: \u2013 Kien ni veturu, mi pensis, ni ja ac\u0302etis apartamenton en Mariupol. Ni havis elektron, ni spektis televidon kaj tie oni montris raketojn, kiuj faladis en Kijivo. \u201dC\u0302u ni ne restu c\u0302i tie, ili ja pafas c\u0302ie\u201d, mi diris al mia edzino."}, {"text_idx": "#000010", "text": "Anja el H\u0302arkivo: \u2013 ni voc\u0302donis por Zelenskij kvankam ni ne kredis, ke li povos gajni. Unue mi ec\u0302 pensis, ke estas s\u0302erco ke li kandidatos, sed estis vero."}, {"text_idx": "#000011", "text": "Kostiantin kaj Fedor el Melitopol: \u2013 Rusio estas polica s\u0302tato, tie ne ekzistas libereco de esprimo, au\u0306 ajna libereco. Kaj la homoj kompreneble timas. Por havi la liberon oni devas elvers\u0302i sangon, sen tio ne eblas. Sed ili eble tion ne komprenas, au\u0306 ili timas, mi ne scias."}, {"text_idx": "#000012", "text": "Oksana el Mariupol: \u2013 Antau\u0306 niaj okuloj ili dum du tagoj pafis kontrau\u0306 la najbara domo. La domo brulis dum du tagoj, homoj brulis tie vivaj."}, {"text_idx": "#000013", "text": "Jevhen el Huljajpole: \u2013 Antau\u0306e estis multe da korupto, banditoj kaj subac\u0302eto. Post 2014 ig\u0302is nur pli malbone. Sed nun ne eblas fari tiel, ne eblas subac\u0302eti homojn, la leg\u0302o validas. Zelenskij faris c\u0302ion kiel li diris."}, {"text_idx": "#000014", "text": "Arena Lviv. La futbalejo, kiu estis konstruita por la eu\u0306ropa c\u0302ampionado en 201, nun estas uzata kiel rifug\u0302ejo."}, {"text_idx": "#000015", "text": "Julia S\u0302atoh\u0302ina el Doneck en la s\u0302irmejo de la futbalejo: \u2013 Plej gravas, ke c\u0302i tie ili havas tegmenton super sia kapo kaj ricevas tri varmajn mang\u0302ojn c\u0302iutage. C\u0302i tie ili ekhavas trankvilon kaj komprenas, ke la plej malbonaj aferoj pasis, ili ekhavas la s\u0302ancon plani la estontecon."}, {"text_idx": "#000016", "text": "Ihor S\u0302apovalov, estro de la simfonia orkestro de Luhansk: \u2013 Triono de la orkestro restis sub la okupo. Tiuj, kiuj restis, estis c\u0302efe pli ag\u0302aj, tiuj proksimaj al la emeritig\u0302o, kiuj ne havis fortojn fug\u0302i. Ili restis, kaj diris \u201dig\u0302os kiel ig\u0302os\u201d."}, {"text_idx": "#000020", "text": "S\u0302irmejo sub la c\u0302efa fervoja stacidomo en Kijivo."}, {"text_idx": "#000021", "text": "Ekster la preg\u0302ejo atendas homamaso. La sonorilo vokas. Sola vira voc\u0302o malrapide, trifoje c\u0302antas: \u201dSankta Dio, Sankta Fortulo, Sankta Senmortulo, kompatu nin!\u201d C\u0302iu falas sur la genuojn antau\u0306 la c\u0302erkoj, kiujn portas kamufle vestitaj junaj soldatoj."}, {"text_idx": "#000022", "text": "Ivan Kovalskij forpasis anatau\u0306 unu semajno. Lia patrino Marija staras apud la tombo kaj ploras. S\u0302i malfacile elbus\u0302igas la vortojn, sed s\u0302i volas diri ion gravan."}]